**Výzva k predkladaniu kandidátov**

Vzhľadom k tomu, že rok 2022 je rokom volieb, v súlade s Volebným poriadkom OZ SRZ, ktorý nadobúda platnosť dňom schválenia Radou SRZ (26.6.2021) a účinnosť od 1. januára 2022, vyzývame členov SRZ MO Púchov na predkladanie návrhov kandidátov do výboru SRZ MO Púchov a kontrolnej komisie. Návrh na kandidáta možno podať v kancelárii SRZ MO Púchov, do poštových schránok pri vchode do budovy, alebo na emailovú adresu do 15.3.2022. Do návrhu na kandidáta treba uviesť aj mobilné číslo navrhovaného.

Kandidát predkladá svoj návrh na vyplnenom tlačive podľa priloženého vzoru.

Výbor SRZ MO Púchov, týchto členov pozve na pohovor a odovzdá navrhovanému Potvrdenie o prijatí návrhu na kandidáta. Záujemca bude zaradený do návrhu kandidátov do Výboru a Kontrolnej komisie SRZ MO Púchov na volebné obdobie 2022 – 2026.

Za člena orgánu OZ SRZ, delegáta alebo náhradníka môže byť zvolený každý člen SRZ, ktorému nebolo v posledných 5 rokoch právoplatne uložené disciplinárne opatrenie podľa Disciplinárneho poriadku SRZ a nebol v posledných 5 rokoch právoplatne odsúdený za trestný čin pytliactva, nenarúša jednotu a princípy, ktoré presadzuje SRZ podľa § 1, odst.6. Stanov SRZ, nie je v súdnom spore so SRZ.

Výbor SRZ MO Púchov.